รมว.ศธ.ยืนยัน การปิดสถานศึกษาเป็นการป้องกันเด็กจากปัญหาฝุ่นไม่ใช่การแก้ไขปัญหาฝุ่นแบบที่หลายฝ่ายวิจารณ์ ส่วนจะปิดเพิ่มหรือไม่ขึ้นอยู่กับสถานการณ์
รมว.ศธ.ยืนยัน การปิดสถานศึกษาเป็นการป้องกันเด็กจากปัญหาฝุ่นไม่ใช่การแก้ไขปัญหาฝุ่นแบบที่หลายฝ่ายวิจารณ์ ส่วนจะปิดเพิ่มหรือไม่ขึ้นอยู่กับสถานการณ์นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ (รมว.ศธ.) กล่าวว่า ตามที่กระทรวงศึกษาธิการ (ศธ.) ได้ดำเนินการให้สถานศึกษาในสังกัดสำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการการอาชีวศึกษา (สอศ.) และสำนักงานคณะกรรมการส่งเสริมการศึกษาเอกชน (สช.) หยุดการเรียนการสอนเป็นระยะเวลา 2 วัน คือ วันที่ 31 มกราคม และวันที่ ?1 กุมภาพันธ์? 2562 เนื่องจากสถานการณ์ฝุ่นละออง PM2.5 ในพื้นที่กรุงเทพมหานครและปริมณฑลเกินกว่ามาตรฐาน ไปแล้วนั้น ขณะนี้ถือว่าได้เสียงตอบรับจากสังคมค่อนข้างที่จะพอใจ แต่ก็ยังมีนักวิชาการบ้างกลุ่มที่ออกมาบอกว่าการแก้ปัญหาดังกล่าวเป็นการแก้ปัญหาที่ปลายเหตุ จึงขอยืนยันว่าการปิดสถานศึกษาไม่ใช่การแก้ปัญหาฝุ่นละออง PM 2.5 แต่เพื่อปกป้องเด็ก ทั้งนี้ในส่วนการดำเนินการสำหรับวันที่ ?4 กุมภาพันธ์?นี้ ว่าจะมีการหยุดการเรียนการสอนต่อไปหรือไม่นั้น ขอให้ทุกฝ่ายรอฟังประกาศจาก ศธ. ซึ่งจะออก?ในวันที่ 3 กุมภาพันธ์? เพราะ ศธ.จำเป็นที่จะต้องวิเคราะห์ข้อมูลวันต่อวัน โดยได้มอบหมายให้นายการุณ สกุลประดิษฐ์ ปลัดกระทรวงศึกษาธิการ (ปลัด ศธ.) เป็นผู้ประสานงานหลักในเรื่องนี้รัฐมนตรีว่าการกระทรวงศึกษาธิการ กล่าวอีกว่า ทั้งนี้สำหรับนักเรียนระดับชั้นประถมศึกษาปีที่ 6 มัธยมศึกษาปีที่ 3 และมัธยมศึกษาปีที่ 6 ที่จะต้องเข้ารับการทดสอบการศึกษาระดับชาติขั้นพื้นฐาน (โอเน็ต) สามารถทบทวนบทเรียนที่บ้านได้ผ่าน ?www.ติวฟรี.com? ได้ทันที อีกทั้งในส่วนของการจัดการเรียนการสอนของนักเรียนในระดับชั้นอื่นๆ ทางโรงเรียนก็มีมาตรการในเรื่องนี้อยู่แล้ว ทั้งนี้เชื่อว่าโรงเรียนสามารถบริหารจัดการได้